РЕПУБЛИКА СРБИЈА

НАРОДНА СКУПШТИНА

Одбор за Косово и Метохију

01 Број: 06-2/87-12

21. септембар 2012. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА КОСОВО И МЕТОХИЈУ

ОДРЖАНЕ 20. СЕПТЕМБРА 2012. ГОДИНЕ

 Седница је почела у 12,05 часова.

 Седницу је на основу члана 25. став 1. Пословника Народне скупштине, сазвао председник Народне скупштине, а седницом је на основи члана 25. став 2. Пословника, до избора председника Одбора, председавао најстарији члан Одбора, Момо Чолаковић.

 Седници су присуствовали чланови Одбора: Милован Дрецун, Драган Шормаз, Горан Богдановић, Борислав Стефановић, Миодраг Ђидић, Јанко Радаковић, Дејан Раденковић, Звонко Стевић, Марко Јакшић, Слободан Самарџић, Зоран Остојић, Дејан Рајчић и Зоран Васић.

Седници Одбора су присуствовали заменици одсутних чланова Одбора: Миодраг Линта (члан недостаје) и Александра Томић (члан Борислав Пелевић). Седници је присуствовао и Петар Петковић, заменик члана Одбора.

Седници Одбора нису присуствовали чланови Одбора: Борислав Пелевић и Иван Јовановић.

Чланови Одбора су једногласно прихватили предложени

Д н е в н и р е д:

1. Избор председника Одбора;
2. Избор заменика председника Одбора.

Прва тачка дневног реда - **Избор председника Одбора**

 Уводне напомени изнео је Момо Чолаковић, најстарији члан Одбора односно председавајући Одбора.

 Народни посланик Дејан Рајчић за председника Одбора, предложио је народног посланика Милована Дрецуна.

Народни посланик Борислав Стефановић, предложио је народне посланике, чланове Одбора: Дејана Раденковића за председника Одбора, а Слободана Самарџића за заменика председника Одбора. Овај предлог нису прихватили предложени кандидати па се о овим предлозима Одбор није ни изјашњавао.

Чланови Одбора, већином гласова (10 „за“, пет „против“, није било уздржаних) изабрали су народног посланика Милована Дрецуна за председника Одбора.

 Након избора за председника Одбора, Милован Дрецун је наставио да председава наставку седнице Одбора.

У дискусији су учествовали чланови Одбора: Дејан Рајчић, Зоран Остојић, Драган Шормаз, Борислав Стефановић, Дејан Раденковић, Слободан Самарџић и Момо Чолаковић.

Друга тачка дневно реда - **Избор заменика председника Одбора**

 Пошто није било предлога за избор заменика председника Одбора, чланови Одбора су се договорили да избор заменика председника, као тачка дневног реда, буде на једној од наредних седница.

 Народни посланик Милован Дрецун, новоизабрани председник Одбора, упознао је Одбор са предстојећом посетом чланова Одбора за цивилну димензију Парламентарне скупштине НАТО која ће боравити у Републици Србији од 1. до 3. октобра 2012. године, као и са заједничким састанком са члановима Одбора Народне скупштине и то: Одбора за Косово и Метохију, Одбора за одбрану и унутрашње послове, Одбора за спољне послове и Одбора за европске интеграције. Том приликом, испред Одбора за Косово и Метохију, договорено је да састанку присуствују и узму учешће народни посланици, чланови Одбора: Дејан Раденковић, Драган Шормаз, Дејан Рајчић и Зоран Остојић.

 Седница је завршена у 12,30 часова.

**Препис тонског снимка саставни је део овог записника.**

 СЕКРЕТАР ОДБОРА ПРЕДСЕДНИК ОДБОРА

 Здравка Ерак Милован Дрецун